Ved krigsutbruddet i Norge var Tandberg menig ved et luftvernbatteri i Oslo. I mars 1941 rømte han med M/B «Olaf» til Orknøyene, og kom seg til Little Norway i Toronto. Der ble han elev ved et av de første jagerflygerkullene som ble avholdt ved flygeskolen. Etter et opphold ved en treningsskvadron i Storbritannia, ble han i juni 1942 overført til 332 (Norwegian) Squadron der han fløy Spitfire. Han omkom etter kamp med tyske fly nær kysten av Frankrike 31. juli samme år.